Ondersoek die moontlikheid om 'n dubbelbedmatras op die beddens te sit sodat daar nie 'n skeiding in die middel is vir gaste wat saam reis nie. Ondersoek die moontlikheid van 'n groter verskeidenheid kanale op die skottel veral as jy snags in die kamer is na 'n dag se verkenning.
Die klein enkelkamer was regtig baie klein maar dit het nie te veel gepla vir iemand wat net snags 'n slaapplek benodig nie. Die gastehuis is netjies en die kontinentale ontbyt uit die boonste rakke. Ontbyt is eers vanaf 07:30, bietjie laat vir sakereisigers wat al vroeër moet aan die gang kom. Hulle het die laaste oggend vir my 'n kospakkie gepak om saam te neem omdat ek voor ontbyt-tyd moet vertrek. Dit was slegs 1 toebroodjie, maar word steeds waardeer. Mag ek voorstel dalk 'n vrug en 'n bakkie joghurt daarmee saam?
Die ontvangs was spesiaal en professioneel. Personeel aangenaam en diensgeoriënteerd. Kamer was klein, maar genoegsaam van die doel. 2 Enkelbeddens het 'n nagrus ingeperk. Stort baie glad en benodig 'n stortmatjie. Ontbyt aangenaam.
Ek het 'n paar nagte in die enkelkamer deurgebring. Ontvangs was vriendelik, alles baie skoon en die ontbyt puik. Ek was verras deur die "Staff Gratuity" koevert kort voor my vertrek. In hierdie pryskategorie moet personeel kostes eintlik ingeslote wees. Nogtans kan ek Antrim Villa definitief aanbeveel.
Die kamer is baie netjies en niks meer as wat ek nodig het vir een aand se oorslaap nie. Die staff is baie vriendelik en behulpsaam. Die veilige (agter hek parkering) is 'n groot verligting.